તિરૂવનંતપુરમમાં ઇસરોના ટોપ વૈજ્ઞાનિક અને ક્રાયોજનિક પ્રોજેકટના ડાયરેકટર નારાયણ સહિત બે વૈજ્ઞાનિકોની ડી.શશિકુમારન અને ડેપ્યુટી ડાયરેકટરના ચંદ્રશેખરની ધરપકડ કરાઇ હતી. આ સિવાય રૂસી સ્પેસ એજન્સીના એક ભારતીય પ્રતિનિધિ એસ.કે.શર્મા, એક લેબર કોન્ટ્રાક્ટર અને રાશિદાની માલદીવની મિત્ર ફૌજિયા હસનની પણ ધરપકડ કરાઇ હતી. આ બધા પર પાકિસ્તાનને ઇસરો રોકેટ એન્જિનની સિક્રેટ માહિતી અને બીજી માહિતી બીજા દેશોને આપવાનો આરોપ હતો. ઇન્ટેલિજન્સ બ્યુરોના અધિકારીઓએ નારાયણની પૂછપરચ્છ શરૂ કરી દીધી. નારાયણે આરોપોનું ખંડન કર્યું અને તેને ખોટા ગણાવ્યા.